Luptătoarea a debutat cu o înfrângere în UFC (DETALII AICI) și a fost criticată de către oamenii din România, motiv pentru care a decis să schimbe tabăra. Aceasta și-a schimbat și poza de profil de pe Facebook cu una în care apare steagul Canadei, iar într-un comentariu a explicat alegerea: „Nu țara e problema, ci oamenii care nu fac decât să denigreze”.

„În primul rând, e cu totul și cu totul alt nivel aici. În plus, aici am fost acceptată foarte bine. În România, ca fată, toți se uită un pic ciudat la mine. Aici nu s-a întâmplat așa ceva. Socializăm altfel și toată lumea e egală, toți ne simțim la același nivel. Aș putea compara Canada cu un oraș în care am stat: Oradea. De ce? Pentru că e liniște, lumea e liniștită.

În București am stat jumătate de an și eram stresată de agitația și aglomerația care era peste tot. Aici pot spune că mă bucur de liniște. Și altceva, aici fiecare face ce vrea, nu există prejudecăți. Nu contează cum te îmbraci sau dacă ieși ciufulită de la antrenament, că m-am săturat să se uite toată lumea la mine dacă uit să mă pieptăn după un antrenament.

Deși inițial am crezut că o să vin doar pentru o scurtă perioadă de timp, am decis să rămân aici. În România voi veni doar în vizită, cel puțin cât timp părinții mei vor fi în țară, pentru că intenționez să-mi clădesc un viitor aici și să-i aduc și pe ei”, a spus Diana Belbiță, potrivit ProSport.

Diana Belbiță a intrat în lumea sporturilor de contact de la vârsta de 12 ani, când s-a apucat de judo, iar ulterior a mers la kickbox. În 2014 a devenit luptătoare profesionistă și a reușit să cucerească titlul de campioană europeană și mondială la kempo și kickbox.

VEZI ȘI:

Connor McGregor și Khabib Nurmagomedov, război și jigniri pe Twitter: „Lașule” vs. „Alcoolic și violator”

AICI ai cele mai interesante statistici + clasamente în timp real din fotbalul intern și internațional!